Samarqandda fuqaroni pul evaziga tug‘uruqxonaga ishga kiritmoqchi bo‘lgan RShTTYoIM filiali mansabdori ushlandi

Bosh prokuratura huzuridagi departamentning xabar berishicha, departament hamda DXX Samarqand viloyati boshqarmalari tomonidan tezkor tadbir o‘tkazilgan.
Tadbirda Respublika shoshilinch tez tibbiy yordam ilmiy markazi Samarqand filialining o‘rindoshlik asosida yangi texnologiyalar bo‘yicha direktor o‘rinbosari T.M. fuqaro X.ni tanishlari yordamida Samarqand shahridagi 4-sonli tug‘uruqxonaga hamshira vazifasiga ishga kiritib qo‘yish evaziga 1,4 AQSh dollari olgan vaqtida ashyoviy dalillar bilan ushlangan.
Qayd etilishicha, mazkur holat yuzasidan Jinoyat kodeksining 168-moddasi (firibgarlik) va 28, 211-moddasi (pora berish) bilan jinoyat ishi qo‘zg‘atilib, tergov harakatlari o‘tkazilmoqda.
Avvalroq, Samarqandda fuqaroni 4 ming dollar evaziga o‘qishga kiritib qo‘ymoqchi bo‘lgan SamDU o‘qituvchisi ushlangandi.